stanford-oval/wikipedia huggingface dataset:
Yhteiskuntapolitiikka
Yhteiskuntapolitiikka toimintana

Yhteiskuntapolitiikalla tarkoitetaan toimia, joiden tarkoituksena on järjestää yhteiskunnan olot tarkoituksenmukaisella ja oikealla tavalla ottaen huomioon tehokkuuden sekä oikeudenmukaisuuden asettamat vaatimukset. Julkinen valta vaikuttaa keskeisesti kunkin maan yhteiskuntapolitiikkaan, mutta myös kansalaisjärjestöt, yritykset, tiedotusvälineet sekä tavalliset kuluttajat ja kansalaiset harjoittavat yhteiskuntapolitiikkaa.
Yhteiskuntapolitiikka tieteenalana

Yhteiskuntapolitiikka kuuluu tieteenalana yhteiskuntatieteisiin. Yhteiskuntapolitiikan tutkimuksen kohteena ovat yhteiskunnan tila, kehitys ja muutos sekä keinot edistää hyvinvointia ja lievittää sosiaalisia ongelmia. Yhteiskuntapolitiikan tieteenalan tehtävänä on tuottaa teoreettisesti perusteltua tietoa yhteiskunnasta. Yhteiskuntapolitiikka pitää luonteensa vuoksi sisällään yhteiskuntafilosofisia kysymyksiä ja on näin lähellä yhteiskuntatieteiden filosofiaa.
Yhteiskuntapolitiikan oppiaineen suuntautumisvaihtoehtoja ovat muun muassa talouspolitiikka, ympäristöpolitiikka, innovaatiopolitiikka, työpolitiikka, kulttuuripolitiikka ja sosiaalipolitiikka. Yhteiskuntapoliittisen tutkimuksen painopisteitä ovat muun muassa köyhyys ja eriarvoisuus, kestävä hyvinvointi, työttömyys ja työllistymisen esteet, terveyserot, vanheneminen, digitalisaatio ja digitaalisten julkisten palveluiden käyttö, yhteiskuntatieteellinen vammaistutkimus sekä vertaileva ja kansainvälisen sosiaalipolitiikan tutkimus. Suomessa yhteiskuntapolitiikkaa voi opiskella pääaineena Itä-Suomen, Jyväskylän ja Helsingin yliopistoissa. Yhteiskuntapolitiikan pääaineopiskelijat valmistuvat yhteiskuntatieteiden tai valtiotieteiden maisteriksi tai kandidaatiksi.
Sosiaali- ja/tai yhteiskuntapolitiikan oppiaineesta valmistuvat työllistyvät hyvin monenlaisiin tehtäviin. Perinteisesti työtehtävät ovat sijoittuneet julkisen sektorin organisaatioihin strategisiin ja johtaviin tehtäviin (valtiolle ja kunnille) ja vastaaviin tehtäviin kolmannelle sektorille (järjestöihin). Nykyisin myös yksityinen sektori työllistää kasvavissa määrin. Tehtävät ovat usein yhteiskunnallisia asiantuntija- ja tiedotustehtäviä. Koulutuksesta valmistuneet toimivat erityisasiantuntijoina monilla eri sosiaalipolitiikan aloilla, kuten esimerkiksi Kelassa, TE-palveluissa, Eläketurvakeskuksessa, Terveyden ja hyvinvoinnin laitoksella, ministeriöissä, järjestöissä ja yksityisissä eläkevakuutusyhtiöissä. Lisäksi koulutus antaa hyvän pohjan poliittiseen vaikuttamiseen esimerkiksi politiikan asiantuntija- ja johtotehtäviin.
Äänet (Flinchin albumi)

| Äänet Flinch |
| --- | --- | --- |

Studioalbumin tiedot
 Julkaistu: 9. kesäkuuta 2011
 Formaatti: CD
 Tyylilaji: rock
 Kesto: 41.33
 Levy-yhtiö: Hype
Flinchin muut julkaisut
| Irrallaan 2008 | Äänet 2011 |   |
Äänet on Flinch-yhtyeen albumi, joka julkaistiin 9. kesäkuuta 2011.
Kappaleet

Lisää fiilistä – 3.48
Roosa – 3.30
Kiihottaa – 3.04
Tänä iltana – 3.47
Mielenvapaus – 3.48
Moottoripää – 3.48
Valheenpaljastuskone – 3.10
Ulkopuolinen – 3.58
Vartaloosi – 3.45
Aikuinen – 3.27
Äänet – 5.28
Arvostelut

Desibeli.net:
Aiheesta muualla

Äänet discogs.com -sivustolla
Äripäev

| Äripäev |
| --- | --- |

Lehtityyppi:  Sanomalehti
Aihealue:  Talous
Julkaisija:  Bonnier
ISSN:  ISSN 1406-2585
Levikki:  14 200 (2009)
Perustettu:  1989
Kotikunta:  Tallinna
Kotimaa:   Viro
Kieli:  viro
Aiheesta muualla
www.aripaev.ee
Äripäev on johtava virolainen talouslehti. Sen omistaa Bonnier. Lehden levikki on noin 17 700 ja lukijoita sillä on noin 93 000. Äripäevin ensimmäinen numero ilmestyi 9. lokakuuta 1989.
Aiheesta muualla

Viralliset sivut (viroksi)
Wycombe Wanderers FC

Wycombe Wanderers Football Club on englantilainen jalkapalloseura High Wycombesta, joka sijaitsee Buckinghamshiressa. Wycombe Wanderersin lempinimet ovat "The Chairboys" ja "The Blues". Joukkue pelaa kaudella 2022-2023 Ykkösliigassa. Joukkuetta valmentaa Gareth Ainsworth.
Historia

Huonekaluvalmistajat perustivat Wycombe Wanderersin vuonna 1887. Vuonna 1896 joukkue liittyi Southern Leagueen, mutta ei menestynyt liigassa, jota ammattilaisjoukkueet hallitsivat. Vuonna 1908 Wanderers siirtyi Great Western Suburban Leagueen ja edelleen Spartan Leagueen ensimmäisen maailmansodan jälkeen. Voitettuaan Spartan Leaguen joukkue nousi Isthmian Leagueen vuonna 1921.
Wycombe voitti FA Amateur Cupin vuonna 1931 ja Isthmian Leaguen vuonna 1956. Vuonna 1985 joukkue nousi Englannin konferenssiin, josta kuitenkin putosi seuraavana kautena. Vuonna 1987 Wycombe palasi Englannin konferenssiin ja vuonna 1993 se nousi Englannin kakkosliigaan. Se pelasi välillä ykkösliigassa ja putosi kakkosliigaan vuonna 2012. Takaisin ykkösliigaan joukkue nousi vuonna 2018. Joukkue nousi mestaruussarjaan kaudella 2019–2020.
Saavutukset

Wycombe Wanderersin suurimpina saavutuksina voi pitää FA Trophyn voittoja (kausina 1990-1991 ja 1992-1993), FA Cupin semifinaaleihin pääsyä kautena 2000-2001 sekä tasapeliä Chelseaa vastaan kautena 2006–2007.
Aiheesta muualla

Virallinen sivusto (Arkistoitu – Internet Archive) (englanniksi)
Englannin ykkösliiga 2019–2020
Accrington Stanley
Blackpool
Bolton Wanderers
Bristol Rovers
Burton Albion
Coventry City
Doncaster Rovers
Fleetwood Town
Gillingham
Ipswich Town
Lincoln City
Milton Keynes Dons
Oxford United
Peterborough United
Portsmouth
Rochdale
Rotherham United
Shrewsbury Town
Southend United
Sunderland
Tranmere Rovers
AFC Wimbledon
Wycombe Wanderers
Worlds Torn Asunder

| Worlds Torn Asunder Warbringer |
| --- | --- | --- |

Studioalbumin tiedot
 Julkaistu: 27. syyskuuta 2011
 Tuottaja(t): Steve Evetts
 Tyylilaji: thrash metal
 Kesto: 41.29
 Levy-yhtiö: Century Media
Warbringerin muut julkaisut
| Waking into Nightmares 2008 | Worlds Torn Asunder 2011 | IV: Empires Collapse 2013 |
Singlet albumilta Worlds Torn Asunder
 ”Living Weapon” Julkaistu: 25. heinäkuuta 2011
Worlds Torn Asunder on yhdysvaltalaisen thrash metal -yhtye Warbringerin kolmas studioalbumi, joka julkaistiin 27. syyskuuta 2011. Albumin ensimmäinen single Living Weapon julkaistiin 25. heinäkuuta 2011.
Kappaleet

Living Weapon – 4.21
Shattered Like Glass – 3.22
Wake Up...Destroy – 4.41
Future Ages Gone – 3.55
Savagery – 5.02
Treacherous Tongue – 2.22
Echoes from the Void – 5.36
Enemies of the State – 3.11
Behind the Veils of Night – 3.21  (instrumentaali)
Demonic Ecstasy – 5.33
Arvostelut

Blistering:
Imperiumi: 7/10
Kaaoszine: 7/10
Revolver:
Aiheesta muualla

Worlds Torn Asunder Discogsissa. (englanniksi)
Albumi Worlds Torn Asunder Encyclopaedia Metallum -sivustolla (englanniksi)
Yap

Yap
Yaplainen kiviraha
| --- | --- |
Sijainti:  10 kuntaa Yap Mikronesia
Saariryhmä:  Karoliinit
Korkein kohta:  178  m 
Pinta-ala:  102 km²
| --- | --- |
Asukasluku:  6 300
Suurin kaupunki:  Colonia
muokkaa - muokkaa wikitekstiä - muokkaa Wikidataa
Yap on atolli Tyynellä valtamerellä. Yapin pääkaupunki on Colonia. Sen lisäksi Yapissa on kymmenen muuta kuntaa. Atollin asukasluku oli vuonna 2003 yhteensä 6 300 ja pinta-ala 102 km². Siellä puhutaan yapin kieltä.
Yap on Mikronesian liittovaltion läntisimmän osavaltion, 134 saaresta ja atollista koostuvan Yapin osavaltion, pääatolli. Siellä asuu noin 60 prosenttia koko osavaltion väestöstä.
Kiviraha

Yap-saaren asukkaiden 1800-luvulla käyttämän kivirahan, eli rain, arvo perustui siihen vaivannäön ja turvallisuusriskin määrään, jonka kiven noutaminen veneellä 400 kilometrin päässä sijainneelta Palau-saarelta noutajalleen aiheutti. Rai oli suuri kivikiekko, jonka keskellä oli reikä. Taloustieteilijä Milton Friedman on käsitellyt Yap-saaren rahataloutta artikkelissaan The Island Of Stone Money.
Aiheesta muualla

Kuvia tai muita tiedostoja aiheesta Yap Wikimedia Commonsissa
Wiriä

Wiriä  oli suomalainen vuonna 1871 rakennettu parkkilaiva. Vuonna 1881 parkki huutokaupattiin Turkuun, jossa se toimi aina vuoteen 1900 asti. Alus ostettiin samana vuonna Raumalle. 
Wiriä törmäsi parkki Lainettaren kanssa vuonna 1903. John Nurminen tuli laivan osakkaaksi vuonna 1916. Laiva myytiin Tanskaan vuonna 1917.
Tekniset tiedot

Rakennuspaikka: Tenhola
Rakennusvuosi: 1871
Pituus: 40 m
Vetoisuus: 300 nrt
Omistajia: kauppias Enlund, kauppias Moritz Eriksson, merikapteeni Evert Konstantin Wiglund, Voiter Lindroth, kauppias Hjalmar Wahlroos, merikapteeni E.W. Laine, apteekkari Fröberg ja merimies Juho Roos, John Nurminen.
Kotisatama: Turku, Rauma.
X Factor (2. tuotantokausi)

| X Factor (2>  tuotantokausi) |
| --- | --- |
Alkuperämaa:  Suomi
Esittäminen
Verkko:  MTV3
Ensimmäinen esitys:  4. helmikuuta 2018
Viimeinen esitys:  6. toukokuuta 2018
Esitysten määrä:  14
DVD- ja Blu-ray-julkaisu
Kaudet
 ← Edellinen 1. kausi
 {{{Jaksolista}}}
X Factorin toinen tuotantokausi esitettiin MTV3-kanavalla keväällä 2018. Kauden tuomareina ovat Michael Monroe, Saara Aalto, Suvi Teräsniska ja Mikael Gabriel. X Factorin rinnakkaisohjelma on Xtra Factor, jota esitettiin Sub-kanavalla maanantai-iltaisin.
Yleistä > Tuomarit

Saara Aalto, tytöt
Mikael Gabriel, pojat
Suvi Teräsniska, yli 25-vuotiaat
Michael Monroe, yhtyeet
Yleistä > Juontajat

Ile Uusivuori, X Factor
Viivi Pumpanen, X Factor
Matti Roth, Xtra Factor
Yleistä > Kilpailijat

| --- | --- |
X Factor

X Factor -finalistit
Toinen kausi (2018)
Tika Liljegren: voittaja
Hanna-Maaria Tuomela: 6. toukokuuta 2018
Raid Amiri: 29. huhtikuuta 2018
Henri-Aleksi Pietiläinen: 29. huhtikuuta 2018
Fanny Falk: 22. huhtikuuta 2018
6G: 22. huhtikuuta 2018
Sana: 15. huhtikuuta 2018
Viktorio Angelov: 15. huhtikuuta 2018
Alle listatut kilpailijat ovat tuolihaasteesta jatkoon päässeet 16 kilpailijaa. Heidän matkansa jatkui tuomareiden tapaamiseen. Kilpailijat esiintyivät oman ryhmänsä tuomareille. Kullakin tuomarilla oli apunaan aputuomari, joka auttoi päättämään, ketkä kaksi kilpailijaa heidän ryhmästään jatkaa livelähetyksiin. Oheisessa taulukossa on listattuna tuomareiden tapaamisesta jatkoon päässeet X Factor-finalistit. Päivämäärä kertoo, milloin he tippuivat kisasta.
tytöt: Meri Jämsen, Ella Tepponen, Fanny Falk, Tika Liljegren
pojat: Raid Amiri, Tino Palmroth, Viktorio Angelov, Werneri Heinonen
yli 25-vuotiaat: Henri-Aleksi Pietiläinen, Jeffrey Rukoro, Hanna-Maaria Tuomela, Tonia Tähtikumpu
yhtyeet: 6G, Three Decades, Pate Friman & Orient Express, Sana
Yleistä > Biisit livelähetyksissä

15. huhtikuuta 2018, ykköshitit:
Tika Liljegren - ”Symphony” (Clean Bandit)
6G - ”Yö kuuluu meille” (Robin)
Raid Amiri - ”Antaudun” (Reino Nordin)
Henri-Aleksi Pietiläinen - ”Olet puolisoni nyt” (Samuli Putro)
Fanny Falk - ”What About Us?” (P!nk)
Sana - ”Parasta just nyt” (Robin)
Viktorio Angelov - ”Havana” (Camila Cabello)
Hanna-Maaria Tuomela - ”Älä jätä roikkuu” (JVG)
22. huhtikuuta 2018, unelmat:
Raid Amiri - ”Drag me down” (One Direction)
Hanna-Maaria Tuomela - ”Meri keinuttaa”
Fanny Falk - ”2080-luvulla” (Sanni)
6G - ”Tarzan ja Jane”
Henri-Aleksi Pietiläinen - ”Sign of the times” (Harry Styles)
Tika Liljegren - ”Bang Bang” (Jessie J)
29. huhtikuuta 2018, kaikki peliin:
Henri-Aleksi Pietiläinen - ”Human” (Rag'nBone Man)
Raid Amiri - ”When We Were Young” (Adele)
Hanna-Maaria Tuomela - ”Ainoo Oikee”
Tika Liljegren - ”All By Myself” (Celine Dion)
6. toukokuuta 2018,
Tika Liljegren ja Suvi Teräsniska - ”Täydellinen elämä” (Suvi Teräsniska)
Hanna-Maaria Tuomela ja Reino Nordin - ”Ytimeen” (Reino Nordin)
Tika Liljegren - ”Alive” (Sia)
Hanna-Maaria Tuomela - ”Addicted To You” (Avicii)
Jaksot

| Jakso | Esityspäivä | Katsojaluvut | Tapahtumat |
| --- | --- | --- | --- |
| 1 | 4. helmikuuta 2018 | 559 000  | Koelaulut |
| 2 | 11. helmikuuta 2018 | 479 000  | Koelaulut |
| 3 | 18. helmikuuta 2018 | 432 000  | Koelaulut |
| 4 | 25. helmikuuta 2018 | 356 000  | Viimeiset koelaulut, joiden jälkeen tuomarit saavat tietää, mitä ryhmää pääsevät valmentamaan ja Simon Cowell ilmoittaa tuomareiden saavan valita ainoastaan yhdeksän laulajaa tuolihaasteeseen, bootcamp ja pudotus |
| 5 | 4. maaliskuuta 2018 | 376 000 | Tuolihaaste, Saara Aalto valitsee ryhmästään esiintymisten perusteella neljä jatkoon pääsevää kilpailijaa |
| 6 | 11. maaliskuuta 2018 | 331 000 | Tuolihaaste, Michael Monroe valitsee ryhmästään esiintymisten perusteella neljä jatkoon pääsevää kilpailijaa |
| 7 | 18. maaliskuuta 2018 | 342 000 | Tuolihaaste, Mikael Gabriel valitsee ryhmästään esiintymisten perusteella neljä jatkoon pääsevää kilpailijaa |
| 8 | 25. maaliskuuta 2018 | 302 000 | Tuolihaaste, Suvi Teräsniska valitsee ryhmästään esiintymisten perusteella neljä jatkoon pääsevää kilpailijaa |
| 9 | 1. huhtikuuta 2018 | 238 000 | Tuomareiden tapaaminen, Saara Aallon apuna on Matt Terry ja Michael Monroen apuna Sam Yaffa, he auttavat tuomareita päättämään, ketkä kaksi näiden ryhmästä jatkavat kisassa |
| 10 | 8. huhtikuuta 2018 | – | Tuomareiden tapaaminen, Suvi Teräsniskan apuna on Laura Närhi ja Mikael Gabriel apuna on Cris Cab, he auttavat tuomareita päättämään, ketkä kaksi näiden ryhmästä jatkavat kisassa. |
| 11 | 15. huhtikuuta 2018 | 269 000 | Livelähetys, äänestysvalta siirtyy katsojille, illan teemana ykköshitit ja artistivieraina SJUR ja Isac Elliot, kisasta putosivat Sana-yhtye ja Viktorio Angelov |
| 12 | 22. huhtikuuta 2018 | 214 000 | Livelähetys, äänestysvalta katsojilla, illan teemana unelmat ja artistivieraina Evelina ja Pikku G, kisasta putosivat Fanny Falk ja 6G |
| 13 | 29. huhtikuuta 2018 | – | Livelähetys, äänestysvalta katsojilla, illan teemana kaikki peliin, illan artistivieraina Roope Salminen & Koirat ja Aleksanteri Hakaniemi, myös tuomarina toiminut Saara Aalto esitti Euroviisu-edustuskappaleensa ”Monsters”, kisasta putosivat Henri-Aleksi Pietiläinen ja Raid Amiri |
| 14 | 6. toukokuuta 2018 | 302 000 | Finaali, äänestysvalta katsojilla, illan artistivieraina Matt Terry, Vesta, Aste, Kasmir sekä Reino Nordin, kisan voitti Tika Liljegren |
Yacine Slatni

| Henkilötiedot |
| --- | --- | --- | --- |
Syntymäaika: 3. marraskuuta 1973 (ikä 50)
Syntymäpaikka: Annaba, Algeria
Pelipaikka: oikea laitapuolustaja
Junioriseurat
: USM Annaba
Seurat
| Vuodet | Seura | O | (M) |
| 1993–1998 | USM Annaba | – | (–) |
| 1998–2002¹ | MC Alger | 27 | (1) |
| 2002–2004 | CR Belouizdad | 63 | (2) |
| 2004–2005 | NA Hussein Dey | 15 | (0) |
| 2005–2006 | USM Annaba | 27 | (0) |
| 2007 | AC Oulu | 2 | (0) |
| Yhteensä | Yhteensä | 134 | (3) |
Maajoukkue
| 1999–2003 | Algeria | 26 | (0) |
 Seurajoukkueuran tilastot kattavat vain kansalliset sarjat.
Yacine Slatni (s. 3. marraskuuta 1973 Annaba, Algeria) on algerialainen uransa lopettanut jalkapalloilija. Pelipaikaltaan hän oli oikea laitapuolustaja.
Slatnin kasvattajaseura on algerialainen USM Annaba. Miesten tasolla Slatni edusti Annabaa Algerian toiseksi korkeimmalla sarjatasolla vuosina 1993–1998. Vuosina 1998–2006 Slatni pelasi Algerian pääsarjassa edustaen MC Algeria, CR Belouizdadia, NA Hussein Deytä ja USM Annabaa. Hän voitti MC Algerissa Algerian-mestaruuden kaudella 1998–1999. Kaudella 2007 Slatni pelasi kaksi ottelua Veikkausliigassa edustaen AC Oulua.
Slatni pelasi vuosina 1999–2003 Algerian maajoukkueessa 26 ottelua. Hän oli mukana AM-kilpailuissa 2000 ja 2002.
Yleinen rasitus

Yleiset rasitukset eli julkiset rasitukset (lat. onera publica) tarkoittivat aiemmin julkisen yhdyskunnan tarpeita varten tehtäviä työsuorituksia, kuten esimerkiksi velvollisuutta maantien tekemiseen tai kunnossapitoon. Ne erosivat veroista siinä, ettei niitä voinut maksaa rahana tai tavarana valtiolle, kunnalle tai seurakunnalle. Yleiset rasitukset kohdistuivat osin kaikkiin kansalaisiin ja osin erityisesti maaseudun kiinteistöjen omistajiin ja haltijoihin. Julkiset yhdyskunnat ryhtyivät aikojen kuluessa itse tekemään tarvittavat työt ja yleiset rasitukset muuttuivat veroiksi. Suomessa siirtyivät viimeisinä tie- ja kyytirasitukset valtiolle, maalaiskunnille ja tiekunnille, jolloin ne lakkasivat olemasta maatilojen yleisiä rasituksia.
Yleisten rasitusten lähikäsite on sotilasrasitukset. Näitä ovat Suomessa olleet liikekannallepanon aikana toteutettavat sotilasmajoitus – sotaväen majoittaminen puolustusvoimille kuulumattomiin rakennuksiin tai suojiin – ja sotilaskyyditys eli hevostenomistajien velvollisuus kyyditä sotaväkeä ja sen kalustoa.
Wurlitzer

Mighty Wurlitzer -teatteriurkujen soittopöytä.
Wurlitzer-jukeboxi
Wurlitzer Omni 6500 -sähköurut ja analogisyntetisaattori 1980-luvulta.
Rudolph Wurlitzer Company oli yhdysvaltalainen vuonna 1853 perustettu yritys, joka tuli tunnetuksi viihdealan soitinten kuten automaattipianoiden ja teatteriurkujen sekä jukeboxien eli levyautomaattien valmistajana. Toisen maailmansodan jälkeen se valmisti myös sähköurkuja ja sähköpianoja. Wurlitzer-tuotemerkin omistaa nyt Gibson Guitar Corporation, mutta Wurlitzerin jäljellä oleva tehdas ei valmista enää soittimia vaan erilaisia myyntiautomaatteja ja ”digitaalisen jukeboksin” kaltaisia ravintoloiden ja baarien viihdelaitteita.
Historiaa > Soitinrakentajasukua jo 1600-luvulta

Wurlitzer-yhtiön juuret juontavat 1600-luvun alkuun, jolloin saksalainen Heinrich Wurlitzer (1595–1656) tuli tunnetuksi luuttujen rakentajana. Soitinrakennus kulki suvussa, ja muuan suvun vesa Rudolph Wurlitzer (1831–1914) lähti 24-vuotiaana siirtolaiseksi Yhdysvaltoihin. Hän asettui Ohion Cincinnatiin ja toimi pankkivirkailijana, mutta alkoi sivutoimenaan tuoda maahan sukulaisilta Saksasta tilaamiaan soittimia. Vuonna 1890 hän perusti toimintaa jatkamaan yhtiön nimeltä The Rudolph Wurlitzer Company, joka toimi 1930-luvulle asti etupäässä soitinten vähittäiskauppiaana. Soitinten valmistukseen se laajeni kuitenkin jo 1908 ostamalla New Yorkin osavaltion North Tonawandassa toimineen DeKleist-pianotehtaan ja paria vuotta myöhemmin Hope-Jones-nimisen pilliurkutehtaan.
Historiaa > Automaattipianoja ja teatteriurkuja

Wurlitzerin päätuotteeksi muodostuivat aluksi soittorasian kaltaiset automaattipianot ja sitten niin sanotut teatteriurut, mykkäfilmejä esittävien elokuvateattereiden säestyskäyttöön tarkoitetut pilliurut, joissa oli myös kelloja, torvia ja sireenejä erilaisia äänitehosteita tuottamaan. Niitä markkinoitiin nimellä The Mighty Wurlitzer. Perinteisempiä pilliurkuja Wurlitzer rakensi kirkkoihin ja vauraisiin yksityiskoteihin. Yhtiö teki myös karusellien posetiivin kaltaisia automaattiurkuja. Vuonna 1919 Wurlitzer osti Illinois’n DeKalbissa toimineen Melville-Clark-pianotehtaan. Sen pianomerkeiksi tulivat edullisen pään Apollo, keskihintaluokan DeKalb ja flyygeleiden Wurlitzer. Rudolph Wurlitzer kuoli 1914 ja siitä lähtien yritystä johtivat hänen kolme poikaansa.
Historiaa > Jukebokseja ja sähköpianoja

Äänielokuvan syrjäyttäessä mykkäelokuvat Wurlitzer-yhtiölle oli käydä huonosti, kunnes se keksi uuden menestysartikkelin levyautomaateista. Se ei ollut niiden ensimmäinen valmistaja, mutta nousi pian markkinajohtajaksi. Vuonna 1933 Wurlitzer myi 300 jukeboksia, mutta kolme vuotta myöhemmin vuosimyynti oli jo 44 000 kappaletta. Yhtiö omisti jonkin aikaa myös jääkaappeja ja radiovastaanottimia valmistavan All-American Mohawk Corporationin. Wurlitzerilla oli myös omia myymälöitä, kunnes 1930-luvun mittaan yritys rationalisoitiin ja rönsyjä karsittiin. Sota-aikana yhtiön tehtaat olivat sotilastarvikkeiden tekijöitä, mutta toisen maailmansodan jälkeen se esitteli uusina tuotteinaan sähköurut ja sähköpianon.
Vuosina 1954–1983 valmistetusta Wurlitzer-sähköpianosta tuli jazz-, rock- ja fuusiomuusikoiden suosikki Fender Rhodes -sähköpianon rinnalla Rhodesia tummemman äänenvärinsä ansiosta. Sen soundi on saatavilla digitaalisessa muodossa monissa nykyajan sähkösoittimissa ja soitinohjelmistoissa.
Historiaa > Baldwinin, sitten Gibsonin omistukseen

Vuonna 1956 Wurlitzer Company täytti sata vuotta ja avasi uuden tehtaan Mississippin osavaltion Corinthissa. 1960-ja 1970-luvulla tehtaita perustettiin myös Utahiin sekä Länsi-Saksan Hüllhorstiin samalla kun Tonawandan ja DeKalbin tehtaat suljettiin ja levyautomaattien valmistus Yhdysvalloissa lopetettiin. Wurlitzer ehti valmistaa niitä vuodesta 1933 vuoteen 1972 kaikkiaan noin 650 000 kappaletta. Saksan-tehdas on jatkanut jukeboksien tekoa läpi äänitallenteiden formaattimuunnosten tähän päivään asti Vuonna 1988 yhdysvaltalainen Baldwin-pianovalmistaja osti Wurlitzerin Amerikan-toiminnot ja siirsi valtaosan soitinvalmistuksestaan Yhdysvaltojen ulkopuolelle. Baldwinin puolestaan osti Gibson Guitar Corporation vuonna 1996. Vuonna 2006 Gibson osti itselleen myös Baldwin-kaupan jälkeen muuhun omistukseen ajautuneen Wurlitzerin Saksan-yhtiön, joka toimii yhä ja työllistää noin 260 henkeä. Sen päätuotteita ovat nyt erilaiset digitaaliset jukeboksit ja muut ravintoloiden ja baarien viihdelaitteet, joita se tuottaa yhdessä Ecast-yrityksen kanssa, sekä etenkin kierukkatoimiset mutta myös muunlaiset myyntiautomaatit.
Aiheesta muualla

Kuvia tai muita tiedostoja aiheesta Wurlitzer Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Wurlitzer & en:Wurlitzer electric piano
Käännös suomeksi
Wirthin laki

Wirthin laki on tietojenkäsittelytieteen sanonta, jonka mukaan ohjelmistojen suoritus hidastuu nopeammin kuin tietokonelaitteistojen suorituskyky kasvaa.
Laki on nimetty Niklaus Wirthin mukaan, joka esitti väitteen vuonna 1995 artikkelissa "A Plea for Lean Software". Artikkelissa Wirth kiinnittää huomiota seikkaan, että esimerkiksi uudemmat tekstieditorit vaativat enemmän muistia ilman että ohjelmat ovat sen nopeampia ja ilman jatkuvaa laitteiston kehitystä uudempia ohjelmia ei voitaisi käyttää lainkaan. Wirth myös mainitsi kaksi muuta lakia: "ohjelmisto laajenee käyttämään saatavilla olevan muistin" (Parkinson) ja "ohjelmistosta tulee hitaampaa nopeammin kuin laitteistosta tulee nopeampaa" (Reiser).
Wirthin mukaan syitä monimutkaistuville ohjelmistoille ovat:
ominaisuuksien lisääminen, vaikka käyttäjä käyttää niistä vain osaa
virheellinen käsitys, jonka mukaan monimutkaisuus olisi sama kuin hienostunut
kehityksen aikataulupaineet, jotka haittaavat suunnittelua
Muita nimityksiä

Vastaavaa lakia on 2000-luvulla nimitetty "Pagen laiksi" Googlen perustajan Larry Pagen mukaan, mutta sen mukaan "ohjelmisto hidastuu kaksinkertaisesti joka 18 kuukausi". Samaa muotoilua on kutsuttu myös "Gatesin laiksi" Microsoftin Bill Gatesin mukaan.
Tietojenkäsittelytieteilijä David Mayn mukaan sitä kutsutaan myös "Mayn laiksi" vastineena Mooren laille.
Wirelesscabin
Aiheesta muualla

http://wirelesscabin.triagnosys.com/
Yskjärven harkkohytti

Yskjärven harkkohytti oli Karjalan kannaksella Muolaan pitäjän Pällilän kylässä Yskjärven koillisrannalla sijainneella niemellä vuosina 1868–1872 toiminut harkkohytti.
Harkkohytin perusti nimineuvos Gregorius Nazarov joka oli ostanut ruhtinas Galitzinilta Pällilän ja Koiralan kylissä sijanneita rälssitiloja sekä oikeuden kaikkiin Galitzinin mailta löytyviin malmivaroihin. Kesällä 1869 pidetyn katselmuksen mukaan Yskjärvellä oli viisi harkkouunia sekä lieskauuni, höyryvasara, puhalluslaitos, työkalusepän ahjo ja höyrykone. Laitoksen tarkoituksena oli valmistaa rautamalmista suoraan takkirautaa, takorautaa ja terästä. Harkkohytti joutui kuitenkin jo 1870-luvun alussa vaikeuksiin ja se ei ollut enää käytössä vuoden 1873 alussa.
Yskjoki

| Yskjoki Iskritsa |
| --- | --- |
Alkulähde:  Yskjärvi
Laskupaikka:  Äyräpäänjärvi
Maat:  Venäjä
Pituus:  10 km
Yskjoki (v:sta 1948 ven. Искрица, Iskritsa) on joki Karjalankannaksella Kyyrölässä Viipurin piirissä Leningradin alueella Venäjällä. Yskjoki sijaitsee alueella, jonka Suomi luovutti Neuvostoliitolle. Suomelle kuuluessaan joki sijaitsi Kyyrölän kunnan alueella vuoteen 1934 asti, jolloin Kyyrölä liitettiin Muolaaseen. Yskjoki kuuluu Vuoksen vesistöön. Joki saa alkunsa Yskjärvestä ja virtaa luoteeseen ja laskee Äyräpäänjärveen. Joen varrella sijaitsevat Kyyrölän ja Sudenojan kylät.